**24-MAVZU: DEKORATIV MANIKYUR**

**Reja:**

1. Dekorativ manikyur turlari.
2. Fransuzcha manikyur.
3. Bir tusli manikyur.
4. Neil-art bajarish texnikasi.

**Dekorativ manikyur turlari**

Manikur atamasi tom ma’noda «qo‘l parvarishi» degan ma’noni anglatsa-da, dekorativ qoplamalarni manikyurdan ayro tushunib bo‘lmaydi.

**Fransuzcha manikyur.**

1975-yilda haqiqiy inqilobni o‘sha paytdagi mahalliy «Orly» kompaniyasining asoschisi Jeff Pink amalga oshirgan. Hozirda hamma uni tirnoq sanoatining yetakchisi sifatida taniydi. U dastlab «Natural Look» deb nomlangan vizual tasvirni ixtiro qildi. Gollivud aktrisalarga vaqtini va pulini tejaydigan, hamda har bitta yangi tasvir uchun yangi manikur talab qilmaydigan «universal» tirnoqlar zarur edi. Kosmetika yetkazib beruvchi sifatida, Pink buni yaxshi bilar edi. U o‘sha yillarda deyarli foydalanilmagan oq rangli lak buyurdi va u bilan faqat tirnoq uchlarini bo‘yab, ustidan rangsiz lak surtdi. Prodyuserlar va aktrisalarning bundan boshi osmonga yetdi. 1978-yilga kelib esa Gollivud kino yulduzlari uslubidagi bu dizaynni Parijdagi modalar namoyishida modellarga qo‘llanishi natijasida, bu usul dunyoni zabt etdi. Aynan shuning uchun «Natural Look» butun dunyo bo‘ylab «french» sifatida tanilgan. Shundan buyon «French» tirnoq estetikasining abadiy klassikasi bo‘lib kelmoqda.

